मानव समर्पित सेवा समिति

धर्मार्थ अनाथ आश्रम निर्माण कार्य
2025-08-01 08:00 - 2026-08-01 17:00 UTC
मानव समर्पित सेवा समिति के तत्वावधान में एक पुण्य कार्य की शुरुआत की जा रही है — धर्मार्थ अनाथ आश्रम का निर्माण। यह आश्रम उन अनाथ, बेसहारा और जरूरतमंद बच्चों के लिए समर्पित है, जो प्रारंभिक जीवन में ही अपने परिवार और सुरक्षा के अधिकार से वंचित हो गए हैं। इस निर्माण कार्य का उद्देश्य सिर्फ भवन खड़ा करना नहीं, बल्कि एक ऐसा “घर” बनाना है जहाँ बच्चों को मिलेगा – स्नेह, सुरक्षा, शिक्षा, संस्कार और आत्मनिर्भरता की ओर बढ़ने का अवसर।

इस अभियान की शुरुआत एक जन-सहयोग आधारित कार्यक्रम के रूप में की जा रही है, जिसमें समाज के प्रत्येक संवेदनशील नागरिक को आमंत्रित किया जा रहा है कि वे अपने योगदान, सहयोग, और शुभकामनाओं से इस सेवा-प्रयास को सफल बनाएं। आश्रम में आधुनिक सुविधाएं जैसे बच्चों के लिए सुरक्षित आवास, भोजनालय, पढ़ाई के लिए कक्ष, चिकित्सा सुविधा, पुस्तकालय, गार्डन, गौशाला, तथा मानसिक व सामाजिक विकास हेतु प्रशिक्षण की व्यवस्था की जाएगी।

यह निर्माण कार्य ग्राम चीतापत्थर, तहसील केवलारी, जिला सिवनी (मध्यप्रदेश) में प्रारंभ किया गया है और यह समाज के हर वर्ग की भागीदारी से पूर्ण होगा।

आइए, इस मानवता के यज्ञ में अपनी आहुति दें और अनाथ बच्चों को एक सुरक्षित, शिक्षित और उज्जवल भविष्य प्रदान करने की दिशा में अपना अमूल्य सहयोग प्रदान करें।
